ମୁଖ୍ୟମନ୍ତ୍ରୀଙ୍କ ସଭାମଞ୍ଚକୁ ଅଣ୍ଡା ମାଡ଼ଃ ଭାଜପାର ୨ ମହିଳା କର୍ମୀ ଗିରଫ\nଭୋଗରାଇ, ୩୧।୧(ଡି.ଏନ.ଏ.)-ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବୁଧବାର ବାଲେଶ୍ୱର ଗସ୍ତରେ ଯାଇ ବିଭିନ୍ନ ପ୍ରକଳ୍ପ ଉଦ୍ଘାଟନ ଓ ଶିଳାନ୍ୟାସ କାର୍ଯ୍ୟକ୍ରମରେ ଯୋଗଦେଇଥିଲେ। ସେ ପ୍ରଥମେ ଖଇରା, ବାଲେଶ୍ୱରଠାରେ ଆୟୋଜିତ କାର୍ଯ୍ୟକ୍ରମରେ ଯୋଗଦେବା ପରେ ଭୋଗରାଇ ତାଳସାରୀଠାରେ ପହଞ୍ଚି ବେଳାଭୂମି ମହୋତ୍ସବକୁ ଉଦ୍ଘାଟନ କରିଥିଲେ।\nମୁଖ୍ୟମନ୍ତ୍ରୀଙ୍କ ସଭାମଞ୍ଚକୁ ଅଣ୍ଡା ମାଡ଼ଃ ଭାଜପାର ୨ ମହିଳା କର୍ମୀ ଗିରଫ\t January 31st, 16:32 PM February 1st, 00:39 AM\nଭୋଗରାଇ, ୩୧।୧(ଡି.ଏନ.ଏ.)-ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବୁଧବାର ବାଲେଶ୍ୱର ଗସ୍ତରେ ଯାଇ ବିଭିନ୍ନ ପ୍ରକଳ୍ପ ଉଦ୍ଘାଟନ ଓ ଶିଳାନ୍ୟାସ କାର୍ଯ୍ୟକ୍ରମରେ ଯୋଗଦେଇଥିଲେ। ସେ ପ୍ରଥମେ ଖଇରା, ବାଲେଶ୍ୱରଠାରେ ଆୟୋଜିତ କାର୍ଯ୍ୟକ୍ରମରେ ଯୋଗଦେବା ପରେ ଭୋଗରାଇ ତାଳସାରୀଠାରେ ପହଞ୍ଚି ବେଳାଭୂମି ମହୋତ୍ସବକୁ ଉଦ୍ଘାଟନ କରିଥିଲେ। ମୁଖ୍ୟଅତିଥି ଭାବେ ମୁଖ୍ୟମନ୍ତ୍ରୀ ସଭାମଞ୍ଚରେ ବକ୍ତବ୍ୟ ରଖୁଥିବା ବେଳେ ବ୍ୟାରିକେଡ୍ ପୂର୍ବପଟରୁ ଭାଜପା ମହିଳା କର୍ମୀ ସଭାମଞ୍ଚକୁ ଅଣ୍ଡା ଫିଙ୍ଗିଥିଲେ। ଏହି ସମୟରେ ସୁରକ୍ଷାକର୍ମୀମାନେ ମୁଖ୍ୟମନ୍ତ୍ରୀଙ୍କୁ ଘେରି ଯାଇଥିଲେ। ମୁଖ୍ୟମନ୍ତ୍ରୀଙ୍କ ଦେହରେ ଅଣ୍ଡା ବାଜି ନ ଥିଲେ ମଧ୍ୟ ତିନୋଟି ଅଣ୍ଡା ମଞ୍ଚ ସମ୍ମୁଖ ଏବଂ ସୁରକ୍ଷାକର୍ମୀଙ୍କ ହାତରେ ପଡ଼ିଥିଲା। ପୋଲିସ ଘଟଣାସ୍ଥଳରୁ ୨ଜଣ ମହିଳାଙ୍କୁ ଗିରଫ କରିଥିଲା। ଅପରପକ୍ଷରେ ମହିଳାଙ୍କ ଗିରଫ ଘଟଣାରେ ଭାଜପା ରାଜ୍ୟ ସରକାରଙ୍କୁ କଡ଼ା ସମାଲୋଚନା କରିଛି। ଭାଜପା ନେତା ପରେଶ ଚନ୍ଦ୍ର ନାୟକ, ମଣ୍ଡଳ ସଭାପତି ସୁନୀଲ କର ଓ ଯୁବନେତା ମାନସ ମହାନ୍ତି ପ୍ରମୁଖ ଛାମୁଆ ନେତା ମହିଳାଙ୍କୁ ପୋଲିସ୍ ଦୁର୍ବ୍ୟବହାର ପ୍ରଦର୍ଶନ ସହ ମାଡ଼ ମାରିଥିବା ଅଭିଯୋଗ କରିଛନ୍ତି। ଯୁବ ଭାଜପା ନେତା ଦିଲୀପ କାମିଳାଙ୍କୁ ପୋଲିସ୍ ରାତିଅଧିଆ ବିନା କାରଣରେ ଗିରଫ କରିବା ସହ କୁନ୍ଦୁଲି ପୀଡ଼ିତାଙ୍କୁ ନ୍ୟାୟ ଦେବାରେ ରାଜ୍ୟ ସରକାର ସମ୍ପୂର୍ଣ୍ଣ ବିଫଳ ହୋଇଛନ୍ତି। ମୁଖ୍ୟମନ୍ତ୍ରୀଙ୍କୁ ଚେତେଇ ଦେବାକୁ ଅଣ୍ଡା ମାଡ଼ ଦ୍ୱାରା ପ୍ରତିବାଦ କରାଗଲା ବୋଲି ଭାଜପା ନେତାମାନେ ପ୍ରକାଶ କରିଛନ୍ତି।
